
הכנסת התשע-עשרה
נוסח לא מתוקן

מושב שני
<פרוטוקול מס' 238>
מישיבת ועדת הכלכלה
יום שלישי, ט"ז באדר ב התשע"ד (18 במרץ 2014), שעה 9:15
<סדר היום:>
<תיקון טעות בחוק לשינוי סדרי עדיפויות לאומיים (תיקוני חקיקה להשגת יעדי התקציב לשנים 2013 ו-2014), התשע"ג-2013, בסעיף 37(8) המתקן את סעיף 9 לחוק הפצת שידורים באמצעות תחנות שידור ספרתיות, התשע"ב-2012>
נכחו:

<חברי הוועדה:> 
אבישי ברוורמן – היו"ר
<מוזמנים:> 
	יולי לסנובסקי
	–
	עו"ד, לשכה משפטית, משרד התקשורת


<ייעוץ משפטי: >
אתי בנדלר
איתי עצמון 
<מנהלת הוועדה:>
לאה ורון
<רישום פרלמנטרי:>
אור שושני
<תיקון טעות בחוק לשינוי סדרי עדיפויות לאומיים (תיקוני חקיקה להשגת יעדי התקציב לשנים 2013 ו-2014), התשע"ג-2013, בסעיף 37(8) המתקן את סעיף 9 לחוק הפצת שידורים באמצעות תחנות שידור ספרתיות, התשע"ב-2012>
<היו"ר אבישי ברוורמן:>
בוקר טוב. החוק לשינוי סדרי עדיפויות לאומיים (תיקוני חקיקה להשגת יעדי התקציב לשנים 2013 ו-2014), התשע"ג-2013, תיקון טעות בחוק הפצת שידורים באמצעות תחנות שידור ספרתיות. בבקשה.  
<אתי בנדלר:>
סעיף 10א לפקודת סדרי השלטון והמשפט דן  בתיקוני טעויות בנוסחי חוקים שהתקבלו. סעיף (ב) שבו אומר ככה: נפלה טעות בנוסח של חוק כפי שנתקבל בכנסת, וקבעה הוועדה, לפי הצעת יושב-ראש הכנסת או היועץ המשפטי לכנסת, כי הטעות היא לשונית-טכנית, פליטת קולמוס, השמטה מקרית, טעות הדפסה, שיבוש של העתקה וכיוצא באלה – רשאית הכנסת, בהחלטה, לתקן את הטעות. 

דהיינו, אנחנו מגלים את הטעות, אנחנו פונים ליועץ המשפטי, היועץ המשפטי בודק אותנו, חושב שאכן מדובר בתיקון של טעות טכנית מהסוג שקראתי, הוא פונה לוועדה, אנחנו מנסים כמיטב יכולתנו לשכנע את הוועדה שאכן מדובר בטעות מהסוג שעליה מדובר בסעיף שהקראתי זה עתה, ואם אנחנו נצליח לשכנע את הוועדה שאכן מדובר בסוג כזה של טעות, אנחנו נביא את זה למליאה, והמליאה תצביע על תיקון הטעות, ואז זה יפורסם ברשומות. 

ובכן, יש שתי טעויות טכניות שלדעתנו נפלו. האחת זה בסעיף 37(8) בחוק לשינוי סדרי עדיפויות לאומיים (תיקוני חקיקה להשגת יעדי תקציב לשנים 2013 ו-2014), התשע"ד-2013. באותו סעיף תיקנו את סעיף 9 לחוק הפצת שידורים באמצעות תחנות שידור ספרתיות. אנחנו הבאנו שם את סעיף קטן (ג), דא עקא שבחוק העיקרי יש כבר סעיף קטן (ג), ולכן היינו צריכים למספר אותו כסעיף ב1. האם אדוני השתכנע שמדובר בטעות מהסוג שדיברנו עליה?

<היו"ר אבישי ברוורמן:>
אני מאשר. 

הצבעה

בעד אישור התיקון – פה אחד

התיקון נתקבל.  
<אתי בנדלר:>
אז הוועדה קובעת את התיקון. 
<הישיבה ננעלה בשעה 09:20.>
